### PROTOKOLL

### DRØBAK OG FROGN MENIGHETSRÅD

### med kirkelig fellesråds funksjon

Dato: Tirsdag 30.08.2022

Tid: kl. 18.00-21.30

Sted: Smia møterom 2

Frogn har ett sokn. Menighetsrådet ivaretar fellesrådsfunksjoner. Menighetsrådssaker merkes med bokstavene MR. Fellesrådssaker merkes med MR-F. Representant for kommunestyret har stemmerett i fellesrådssaker.

|  |  |  |  |
| --- | --- | --- | --- |
| **Navn** | **Verv** | **Til-stede** | **For-fall** |
| Kåre Grumstad | Leder | X |  |
| Kate Irene Høyem | Nestleder | X |  |
| Barbro Gaustad Rodt |  |  | x |
| Aleksander Øiestad |  | X |  |
| Anders Gunnar Johansen |  | X |  |
| Ellen Bergljot Klynderud |  | X |  |
| Bente Bjerknes | Kommunestyrerepresentant | X |  |
| Dag Kjetil Hartberg | Sokneprest, vara for geistlig repr. i FR-saker |  | x |
| Kjerstin Jensen | Prost, geistlig repr. i FR-saker | X |  |
| Per Ørjan Aaslid | Kirkeverge / sekretær | X |  |
|  |  |  |  |
| Terje Hagen | 1. varamedlem | X |  |
| Line Margrete Levy Boulland | 2. varamedlem |  | x |
|  |  |  |  |
| Hege Solberg | Vare for kommunestyrerepresentant |  |  |

­Åpning ved prost Kjerstin Jensen

**SAKSLISTE MENIGHETSRÅDET MED FELLESRÅDSSAKER**

[Sak MR-F 38/22 Godkjenning av innkalling og dagsorden 3](#_Toc128396225)

[Sak MR-F 39/22 Godkjenning av protokoll 3](#_Toc128396226)

[Sak MR-F 40/22 Orienteringssaker 3](#_Toc128396227)

[Sak MR-F 41/22 Samtale med sekretær Randi Flock 3](#_Toc128396228)

[Sak MR-F 42/22 Regnskapsrapport første halvår 2022 4](#_Toc128396229)

[Sak MR-F 43/22 Lønnspolitiske retningslinjer 4](#_Toc128396230)

[Sak MR-F 44/22 Selvevaluering av menighetsrådet 5](#_Toc128396231)

[Sak MR 45/22 Tilsetting av ny sokneprest, jf. sak 26/22 6](#_Toc128396232)

[Sak MR 46/22 Informasjon om bemanningssituasjonen og vikardekning høsten 2022 7](#_Toc128396233)

[Sak MR 47/22 Eventuelt – Ingen saker 7](#_Toc128396234)

|  |
| --- |
| Sak ****MR-F 38/22 Godkjenning av innkalling og dagsorden**** |
| Vedlegg  | Innkalling og dagsorden |
| Vedtak | Innkalling og dagsorden godkjennes |

|  |
| --- |
| Sak ****MR-F 39/22 Godkjenning av protokoll**** |
| Vedlegg 1 | Protokoll fra møte i menighetsrådet 15.06.2022 |
| Vedtak | Protokoll fra Drøbak og Frogn menighetsråd 15.06.2022 godkjennes. |

|  |
| --- |
| Sak ****MR-F 40/22 Orienteringssaker**** |
| Vedlegg | Ingen |
| Til informasjon: | Helena Tomter er tilsatt som ny diakonimedarbeider etter Maria Borgenvik. Hun har allerede tiltrådt stillingen, men innvilges delvis permisjon uten lønn for å fullføre sosionomstudiet på VID. |
| Vedtak | Saken tas til orientering. |

|  |
| --- |
| ****Sak MR-F 41/22 Samtale med sekretær Randi Flock**** |
| Saksbehandler | Kirkevergen |
| Vedlegg  | Ingen |
| Saksopplysninger | Randi Flock har en 50 % stilling som sekretær ved kirkekontoret. Høsten 2022 er stillingen midlertidig utvidet til 70 % for å avlaste øvrige ansatte i en litt presset bemanningssituasjon. Randi har bl.a. et særlig ansvar for sentralbordet, kirkebokføring og håndtering av henvendelser relatert til dåp og vigsel. Hun er ofte den første personen man møter, når man kontakter eller besøker kirkekontoret. 20 % av stillingen til Randi er definert som informasjonsmedarbeider. Det innebærer ansvar for hjemmesider, Facebook, avisannonsering og koordinering av informasjonskampanjer.Randi inviteres til å informere menighetsrådet om sitt arbeid som innledning til en samtale rundt oppgavene hun har et særlig ansvar for. Det er naturlig at man i samtalen reflekterer rundt menighetens nye strategiplan, som har kommunikasjon som et eget satsingsområde. |
| Saksbehandlers vurdering | Randi Flock informerte om sin arbeidshverdag, og deretter fulgte en samtale med rådet om noen av utfordringene og prioriteringene hun står overfor. Utadrettet kommunikasjon var et av temaene som ble berørt i samtalen.  |
| Vedtak | Menighetsrådet har fått et interessant innblikk i sekretærens arbeidshverdag ved kirkekontoret og takker Randi Flock for det varierte og viktige arbeidet hun utfører. |

|  |
| --- |
| ****Sak MR-F 42/22 Regnskapsrapport første halvår 2022**** |
| Saksbehandler | Kirkevergen |
| Vedlegg 2 | Regnskapsrapport første halvår 2022 |
| Saksopplysninger | Regnskapsrapport for første halvår viser et mindreforbruk på kr. 203.563 for hele virksomheten samlet. På inntekstiden har vi til gode å få overført ca. kr. 400.000 i driftstilskudd fra Borg bispedømmeråd og Leiums legat. I august har vi også fått utbetalt ca. kr. 200.000 i sykepenger for første halvår. Det er et beløp som ikke er tatt med i økonomirapporten for andre kvartal. Gaver til menighetens arbeid noe under budsjett. Festeavgifter faktureres på høsten.Ordinære driftsutgifter er i henhold til budsjett. Det er et mindreforbruk på ca. kr 650.000 på lønn. Det skyldes vakanse i menighetspedagogstillingen og flere langtidssykmeldinger. |
| Saksbehandlers vurdering | Regnskapsrapporten viser et positivt resultat for første halvår. |
| Referat fra behandling av saken | Nedgang i gaver til menighetens arbeid og særskilt offer i gudstjenesten ble kommentert i drøfting av saken. Digitale løsninger overtar for kontanter, og det utfordrer takkofferets plass i gudstjenesten. Har det blitt for lett å kutte ut offersalmen? Kan det være aktuelt å ta i bruk bankterminal? Å ofre i gudstjenesten er trospraksis og en åndelig øvelse. Før var det vanlig å gå rundt alteret når man ofret. Vi ser ut over oss selv og gir videre det vi selv har fått av Gud. Å gi takkoffer er en del av det kristne forvalteransvaret.I henhold til «Alminnelige bestemmelser for ordning for hovedgudstjenesten», har menighetsrådet myndighet til å bestemme plassering og måter å samle inn takkofferet på. |
| Vedtak | Regnskapsrapport for første halvår tas til orientering. |

|  |
| --- |
| Sak MR-F 43/22 Lønnspolitiske retningslinjer |
| Vedlegg 3 | Lønnspolitiske retningslinjer |
| Saksbehandler | Kirkevergen |
| Saksopplysninger | Fastsetting av lokal lønnspolitikk er arbeidsgivers ansvar. Frogn kirkelige fellesråd har lønnspolitiske retningslinjer som sist ble vedtatt i september 2017. Retningslinjene vil ligge til grunn for årets lokale lønnsforhandlinger. |
| Saksbehandlers vurdering | Eksisterende lønnspolitiske retningslinjer legges frem for menighets for ny godkjenning. Retningslinjenes innhold er ikke endret. |
| Vedtak | De lønnspolitiske retningslinjene fra 2017 videreføres uten endringer. |

|  |
| --- |
| ****Sak MR-F 44/22 Selvevaluering av menighetsrådet**** |
| Saksbehandler | Kirkevergen |
| Saksopplysninger | Hentet fra håndbok for menighetsråd og kirkelig fellesråd 2019-2023:Fra tid til annen bør rådet ta seg tid til å tenke igjennom hvordan arbeidet går. Man kan bruke noen minutter i slutten av hvert møte eller ta en lenger vurdering en eller to ganger i året. Aktuelle spørsmål kan være:* Har man for ofte eller for sjelden møter i rådet?
* Passer møtedagen bra?
* Hva tenker man om møtelokalene, servering, pauser etc.?
* Er innkallingsmåten tilfredsstillende?
* Fungerer saksforberedelsene godt? Bør det være mer eller mindre sakspapirer?
* Er det saker som kan delegeres til arbeidsutvalget eller til eventuell daglig leder?
* Hvordan fungerer møteledelsen?
* Kjenner alle medlemmene seg medansvarlige?
* Er det ønskelig å variere på hvem som skal være saksordførere?
* Hvordan er fordelingen mellom fellesråds- og menighetsrådssaker?
* Fungerer samarbeidet mellom råd og prest og de andre tilsette på en tilfredsstillende måte?
* Er arbeidet med arkiv, møteprotokoll og journalføring tilfredsstillende?
* Er forholdet mellom fellesrådet og kommunen godt nok?
* Er det behov for kurs/kompetanseutvikling?
* Hvordan fungerer åpning og avslutning av møtene?
* Annet?
 |
| Referat fra behandling av saken | Her følger noen av de innspillene som kom frem i samtalen:* Møtefrekvensen er passelig. Møtetid og -dag fungerer bra. Det er god stemning i rådet. En hyggelig tone. Ingen ting å utsette på servering.
* Det er fint at møtene starter med et åpningsord eller en kort andakt.
* Sakspapirene er lettlest, strukturert og tilfredsstiller behovet.
* Møtene kan noen ganger bli litt lange. Rådets medlemmer kan bli flinkere til å be om ordet, og møteledelsen kan være strammere.
* Det kan noen ganger være vanskelig å høre innlegg i samtalen i møtene. Noen av møterommene har en krevende akustikk.
* Informasjonssakene og saksingresser trenger ikke å bli gjentatt muntlig. Man må forutsette at alle setter seg inn i sakene på forhånd.
* Man kan godt utfordre hverandre mer, skape mer dynamikk i rådet. Det skal være rom for å si hva man maner.
* Forholdet til Frogn kommune kan kanskje styrkes gjennom flere møtepunkter mellom kirkeverge/rådsleder og kommunens ledelse. Nå har kommunen fått ny kommunaldirektør (rådmann), og det kan være en fin anledning til å be om et nytt møte.
* Noen rådsmedlemmer kunne tenke seg en bedre innføring i rådets ansvar og hva som skiller menighetsrådssaker fra fellesrådssaker.
* Noen savner å komme videre på saker man brenner for og lurer på hvordan saklisten blir bestemt. Alle kan fremme saker og inviteres til å gjøre det, enten direkte, gjennom utvalg eller i samarbeid med ansatte. Det er viktig å gi rom for kreativitet, gode idéer.
 |
| Vedtak | Innspill som fremkom i selvevaluering av menighetsrådets og fellesrådets arbeid tas med i videre arbeid i rådet. |

|  |
| --- |
| Sak MR 45/22 Tilsetting av ny sokneprest, jf. sak 26/22 |
| Gradering | Ikke unntatt offentlighet |
| Saksbehandler | Leder i menighetsrådet |
| Vedlegg 4Vedlegg 5 | Brev fra Borg biskop datert 17.08.2022Utvidet søkerliste – unntatt offentlighet (på farget papir) |
| Saksopplysninger | Personalreglement for Den norske kirke er å finne på kirken.no. <https://kirken.no/nb-NO/om-kirken/slik-styres-kirken/lover-og-regler/>3 kandidater har søkt på stillingen som kapellan i Drøbak og Frogn. 1 kandidat har trukket sin søknad. Ved tilsetting av menighetsprest har det eller de berørte menighetsråd anledning til å gi uttalelse om hvilke tre personer blant søkerne rådet ønsker tilsatt. [..] I uttalelsen skal de ønskede søkere nevnes i prioritert rekkefølge. Rådets uttalelse føres inn i møteboken med opplysning om stemmetall for de søkerne rådet har foreslått. Vedtar rådet ikke å gi noen uttalelse, skal også dette føres inn i møteboken. Rådet sender utskrift av møteboken til innstillende myndighet. Avgitt uttalelse følger saken til eventuell tilsetting har funnet sted.»Personalreglement for prester i Den norske kirke § 19 Kvalifikasjonsprinsippet, inneholder bestemmelser om hvordan menighetsrådet skal vurdere søkerne i forhold til hverandre: *«Den best kvalifiserte søkeren skal tilsettes i ledig stilling, med mindre det er gjort unntak i lov eller forskrift. [..] Ved vurderingen av hvem som er best kvalifisert, skal det legges vekt på utdanning, erfaring og personlig egnethet, sammenholdt med kvalifikasjonskravene som er fastsatt i utlysningen.»*Menighetsrådets uttalelse skal oversendes leder av innstillingsrådet senest 30.08.Frist for innstillingsrådets innstilling til Borg bispedømmeråd er 02.09.22, og det er ventet tilsetting i Bispedømmerådet 13.09.22. |
| Saksbehandlers vurdering | Leder i menighetsrådet gir en orientering i møtet. |
| Vedtak | Menighetsrådet ønsker en av følgende to kandidater tilsatt i stillingen som sokneprest i Drøbak og Frogn sokn. Kandidatene nevnes i prioritert rekkefølge.1. Andreas Skolt Iversen2. Jostein TegnérStemmeresultat: 5 av 6 stemte for Andreas Skolt Iversen på førsteplass og Jostein Tegnér på andreplass. 1 av 6 stemte for Jostein Tegnér på førsteplass og Andreas Skolt Iversen på andreplass. |

|  |
| --- |
| Sak MR 46/22 Informasjon om bemanningssituasjonen og vikardekning høsten 2022 |
| Saksbehandler | Kirkevergen / prosten |
| Saksopplysninger | Diakon Maria Borgenvik og sokneprest Dag-Kjetil Hartberg slutter 1. september. Kapellan Andreas Skolt Iversen har farspermisjon frem til 1. januar. Kapellan Camilla Kofoed-Steen er innvilget permisjon i 12 uker fra 12. september til 4. desember.Helena Tomter er tilsatt som diakonimedarbeider og jobber 40 % denne høsten. Kristine Skree Kristiansen er vikarprest og fungerende sokneprest i 100 % stilling og Gunnvor Hovland er vikarprest i 60 % stilling ut året. Randi Flock har utvidet sin stilling med 20 % ut året. |
| Saksbehandlers vurdering | Prosten og kirkevergen informerte om bemanningssituasjonen og vikardekning frem til nye medarbeidere er på plass. |
| Vedtak | Saken tas til orientering. |

|  |
| --- |
| Sak MR 47/22 Eventuelt – Ingen saker |
| Forslag til vedtak: |  |

|  |  |  |
| --- | --- | --- |
| Kåre GrumstadLeder |  | Per Ørjan AaslidKirkeverge |